Սեռական դաստիարակություն (հեռուստասերիալ, 2019)

«Սեռական դաստիարակություն» (անգլ.՝ Sex Education), բրիտանական կատակերգական դրամա հեռուստասերիալ, որը պատմում է անգլիական Մուրդեյլ քաղաքի միջնակարգ դպրոցի աշակերտների և նրանց խնդիրների մասին։ Սերիալի առաջին եթերաշրջանը, որը բաղկացած է 8 սերիայից, թողարկվել  է Նեթֆլիքսի կողմից 2019 թվականի հունվարի 11-ին։ Առաջին եթերաշրջանը Rotten Tomatoes կայքի օգտատերերի կողմից բարձր գնահատականների է արժանացել։ Սերիալում լուսաբանվում են այնպիսի թեմաներ, ինչպիսիք են սեռական ինքնությունը, հիպերսեռականությունը, ակամա ինքնազսպումը, ձեռնաշարժությունը, սիրային ամաչկոտությունը, դեռահասային սեռականությունը, դեռահասային հղիությունը, ռիսկային սեռական վարքագիծը։
2019 թվականի փետրվարի 2-ին Նեթֆլիքս սթրիմինգային ծառայությունը պաշտոնապես երկարաձգել է սերիալը մինչև երկրորդ եթերաշրջան։ 2020 թվականի փետրվարի 10-ին հայտարարվել է, որ թողարկվելու է նաև երրորդ եթերաշրջանը։


== Սյուժե ==
Սերիալի գործողությունը տեղի է ունենում Մուրդեյլ փոքրիկ քաղաքի միջնակարգ դպրոցում։ Սյուժեի հիմքում ընկած են այն իրավիճակները, որոնցում հայտնվում են գլխավոր հերոսի՝ Օթիս Միլբերնի համադասարանցիները։ Օթիսն ապրում է իր մոր՝ Ջին Միլբերնի հետ, որը սեքսոլոգիայի և հարաբերությունների հոգեբանության հայտնի մասնագետ է։ Ուսումնական տարվա առաջին իսկ օրերին Օթիսը ստիպված է օգնել դպրոցական խուլիգանին սեռական խնդիրների հարցում` իր ընկերոջը հանգիստ թողնելու խոստման դիմաց։ Մեյվ Ուալիի համար ակնհայտ է դառնում Օթիսի՝ դեռահասների անձնական խնդիրները լուծելու բացահայտ տաղանդը, ինչի պատճառով էլ նա առաջարկում է վերջինիս խորհուրդներ տալ դասընկերներին փողի դիմաց։ Մեյվի հետ մտերմանալու ցանկությունը դրդում է Օթիսին համաձայնվել և բիզնես սկսել նոր ընկերուհու հետ։


== Դերասանական կազմ և կերպարներ ==
Օթիս Միլբերն (Էյսա Բաթերֆիլդ)՝ Մուրդեյլի միջնակարգ դպրոցի աշակերտ, կույս և իր մարմնից ամաչող «ներդ»։ Նրան դաստիարակում է մայրը, որը հայտնի սեքսոլոգ է։ Օթիսն ինքն իրեն համարում է դպրոցական սոցիումի ամենացածր օղակի ներկայացուցիչ, շատ ժամանակ է անցկացնում երաժշտություն լսելով և դասեր անելով։ Լավ տեղեկացված է հարաբերությունների հոգեբանության հիմնական խնդիրների մասին։
Ջին Միլբերն (Ջիլիան Անդերսոն)՝ Օթիսի մայր, որն ամուսնալուծվել է Օթիսի հոր հետ, որը նույնպես սեքսոլոգիայի հայտնի մասնագետ է։ Փորձում է որդու հետ նույն ալիքի վրա լինել, ինչը պարբերաբար արտահայտվում է հիպերտրոֆացված հոգատարության օրինակներում։ Ջինն ամուսնալուծությունից հետո մշտական հարաբերությունների կողմնակից չէ։ Նա հայտնի է Մուրդեյլի տղամարդկանց շրջանում։
Ռեմի (Ջեյմս Փյուրֆոյ)՝ Օթիսի հայր, որը թողել է ընտանիքը դավաճանության մեջ բռնվելուց հետո։ Ապրում է ԱՄՆ-ում և երբեմն կապ է հաստատում որդու հետ համացանցի միջոցով՝ գրեթե մասնակցություն չունենալով նրա կյանքին։
Էրիկ Էֆիոնգ (Շուտի Գաթվա)՝ Օթիսի լավագույն ընկեր, որը նրան ճանաչում է դեռ մանկությունից։ Էրիկը բացահայտ գեյ է, որը դաստիարակվում է կրոնական աֆրիկյան ընտանիքում, որտեղ փորձում են ընդունել նրա սեռական կողմնորոշումը։ Դպրոցում նա այդքան էլ հայտնի չէ։ Դպրոցական նվագախմբում նվագում է գալարափող։
Մեյվ Ուալի (Էմմա Մաքի)՝ դպրոցում «վատ աղջկա» հեղինակություն ունի։ Նրա մորը կործանում են թմրամոլությունը և ալկոհոլի հետ խնդիրները։ Մեյվի հայրը լքել է ընտանիքը, երբ նա փոքր էր, եղբայրն էլ հանցագործ է։ Մեյվը հետաքրքրվում է գրականության ու ֆեմինիզմի պատմությամբ, սիրում է փանկ ռոք լսել։ Լինելով սեռականապես ազատ և համարձակ, նա Օթիսի հակապատկերն է։ Դպրոցում ոչ միանշանակ հեղինակություն ունի, ինչը մասամբ պայմանավորված է այն բանով, որ նա դարձել է բուլիինգի (ծաղրանքի) զոհ։ Ապրում է աղքատության մեջ և չափազանց ամաչում է իր կենսակերպից, հաճախ բախվում է գոյատևման համար գումար գտնելու անհրաժեշտության հետ։
Ադամ Գրոֆ (Քոնոր Սուինդելս)՝ տնօրենի որդի, դպրոցական խուլիգան և ավարա։ Ապրում և սովորում է իր պահպանողական ընտանիքի հետ առճակատման մեջ։ Ունի բազմաթիվ հոգեբանական խնդիրներ և բարդույթներ։ Անսպասելիորեն Օթիսից հոգեբանական օգնություն ստանալով՝ սկիզբ դրեց գլխավոր հերոսի և Մեյվ Ուայլիի ընկերությանը։
Ջեքսոն Մարչեթի (Քիդեր Ուիլյամս Սթիրլինգ)՝ դպրոցի ավագ, տնօրինության կողմից սիրված և մեծ հույսեր ներշնչող մարզիկ։ Ծանոթանում է Մեյվի հետ և փորձում է իրենց հարաբերությունները «սեքս առանց պարտավորությունների» կարգավիճակից վերածել մշտական հարաբերությունների։ Ջեքսոնը դաստիարակվում է նույնասեռ զույգի կողմից՝ նա երկու մայր ունի։
Ռուբի (Միմի Կինի)՝ դպրոցի գեղեցկուհիներից մեկը՝ «Անձեռնմխելիների» հավաքույթից, որը փորձում է հավատարիմ մնալ միայն իր շփման շրջանակին։
Էյմի Գիբս (Էյմի Լոու Վուդ)՝ Ռուբիի ընկերուհի, որը նույնպես «Անձեռնմխելիների» ակումբի կազմում է։ Գաղտնի շփվում և ընկերանում է Մեյվ Ուայլիի հետ։ Էյմին ունևոր ընտանիքից է, ինչի պատճառով նրա տունը հաճախ օգտագործվում է երեկույթների համար։
Անվար (Չանեյլ Քուլար)՝ հնդկական հարուստ ընտանիքից գեյ և մոդայամոլ, «Անձեռնմխելիների» խմբի առաջնորդներից մեկը։
Օլիվիա (Սիմոն Էշլի)՝ «Անձեռնմխելիների» ակումբի անդամ, Օթիսի և Մեյվի առաջին հաճախորդ։
Լիլի Այգլհարթ (Տանյա Ռեյնոլդս)՝ Օթիսի երազկոտ դասընկերուհի, որը փոքր տարօրինակություններ ունի։ Նա իր ազատ ժամանակը տրամադրում է դեպի այլ մոլորակներ ճամփորդության և իր առաջին սեռական փորձի որոնման մասին էրոտիկ կոմիքսներ ստեղծելուն։ Նա վախենում է մինչև դպրոցն ավարտելը կույս մնալ և առանց ամաչելու առաջարկում է իր դասընկերներին սեքսով զբաղվել։
Ջեյքոբ Նյուման (Միքայել Պերսբրանդտ)՝ սանտեխնիկ, որը պարբերաբար այցելում է Միլբերնների տունը վերանորոգման աշխատանքներ անցկացնելու համար։ Օթիսի մոր հանդեպ զգացմունքներ ունի։
Օլա Նյուման (Պատրիսիա Էլիսոն)՝ Ջեյքոբի դուստր, որը սիրահարվել է Օթիսին։ Ինչպես և Օթիսը, հարաբերությունների փորձ չունի։


== Եթերաշրջաններ ==


== Սերիաներ ==


== Հեռուստասերիալի արտադրություն ==


=== Հեռուստասերիալի առանձնահատկություններ ===
Յուրաքանչյուր նոր պատմություն, որպես կանոն, սկսվում է սեքսի տեսարանից, որը ցույց է տալիս այն խնդիրը, որը պետք է լուծի գլխավոր հերոսը։ Դեռահասների սեռական խնդիրները հասունացման, սեփական անհատականության, բարոյական ընտրության, կյանքի իմաստի որոնման ավելի խորը հարցերի լուսաբանման համար ֆոն են դարձել։ Սերիալի թիմը մեծ ուշադրություն է հատկացրել դպրոցներում բուլիինգի, հոմոֆոբիայի, սերունդների հակամարտության, թմրամիջոցների օգտագործման և ինքնասպանության փորձ կատարելու համար հնարավոր պատճառները լուսաբանելու վրա։ Հատկանշական է, որ ի տարբերություն այլ երիտասարդական սերիալների, «Սեռական դաստիարակությունը» նվազագույն շեշտ է դնում ժամանակակից դարաշրջանի ատրիբուտների վրա՝ փորձելով հանդիսատեսի ուշադրությունը կենտրոնացնել մարդկանց միջև կենդանի հարաբերությունների վրա։


=== Հեռուստասերիալի երաժշտություն ===
Սերիալում մեծ շեշտ է դրվում երաժշտական ուղեկցության ընտրության վրա՝ հերոսների բնավորությունը և անհատականությունը ընդգծելու համար։ Օթիս Միլբերնը  պոստ փանկի երկրպագու է, թեև իր խոստովանությամբ քնում է միայն կետերի ճիչերի ձայնագրության ներքո։ Մեյվ Ուայլին սիրում է նոր ալիքի փանկ ռոք լսել։ Նրա ամենասիրելի խմբերից մեկը նորվեգական Sløtface քառյակն է։ Սերիալում հնչում են նաև The Cure, Bikini Kill, Billy Idol, Talking Heads, UB40, The Smiths, A-Ha և Generation X խմբերի երգերը։


=== Նկարահանումներ ===
Սերիալի նկարահանումներն անցկացվել են Հարավային Ուելսի տարածքում և Անգլիայի Ուայ գետի հովտում, այդ թվում՝ Մոնմութշիրի Լլանդոգո և Թինթերն բնակավայրերում։ Տեսարանները, որոնք տեղի էին ունենում Մուրդեյլի միջնակարգ դպրոցում, նկարահանվել են Նյուպորտի Կորլեոնե քաղաքի Հարավային Ուելսի համալսարանի նախկին կամպուսում։


== Քննադատություն ==
Առաջին եթերաշրջանը դրական արձագանք է ստացել քննադատների կողմից։ Rotten Tomatoes վեբ կայքում հավանության վարկանիշն 91% է՝ 8,36 միջին գնահատականով։ Այդ գնահատականը հիմնված է 57 գրախոսությունների վրա։  
Metacritic կայքը, որն օգտագործում է միջին արժեքը, եթերաշրջանին շնորհել է 100-ից 81 գնահատականը 16 ակնարկների հիման վրա, ինչը «համընդհանուր ճանաչում» է նշանակում։
Դրական ակնարկում Լիզ Շենոն Միլերը IndieWire-ից սերիալին A- է գնահատել։
Լյուիս Նայթը Daily Mirror-ից սերիալը պարգևատրել է 5 աստղով՝ նշելով. 

Նյու Յորք Թայմսի մեկնաբան Ջեյմս Պոնիվոզիկը սերիալը բնութագրել է որպես 

The Washington Post-ից Հենք Սթյուերի խառը գնահատականում նշվում է. 

Էդ Փաուերը The Independent-ից քննադատել է սերիալը և դրան 5-ից ընդամենը 2 աստղ է նշանակել՝ գրելով. 

Շուտի Գաթվան, որը կատարել է սևամորթ գեյ դեռահաս Էրիկի դերը, գովեստի խոսքեր է ստացել քննադատների կողմից, որոնք նշել են, որ նրան հաջողվել է իր կերպարում խուսափել գեյի և սևամորթ «լավագույն ընկերոջ» կլիշե կերպարից։
2019 թվականի հունվարի 17-ին՝ թողարկումից մեկ շաբաթ անց, Նեթֆլիքսը հայտարարել է, որ հեռուստասերիալը դիտվել է ավելի քան 40 միլիոն հանդիսատեսի կողմից։


== Ծանոթագրություններ ==


== Արտաքին հղումներ ==
«Սեռական դաստիարակություն» հեռուստասերիալը Նեթֆլիքսում